Motorina a fost furată de pe macaraua plutitoare ce aparține firmei la care marinarul lucrează.
"La data de 23 martie a.c., în jurul orei 22.50, poliţişti din cadrul Poliţiei Municipiului Constanţa – Secţia de Poliţie Port au identificat un bărbat, de 62 de ani, bănuit de săvârşirea infracţiunii de furt calificat.
În urma cercetărilor efectuate a rezultat că, la data respectivă, acesta ar fi sustras 20 de litri de motorină de pe o macara plutitoare, aflată în Portul Constanţa pentru lucrări de mentenanţă", a precizat, duminică, IPJ Constanța.
În acest caz s-a întocmit dosar de cercetare penală, iar cantitatea de motorină a fost ridicată pentru continuarea cercetărilor.